ming030890/wiki-yue-high-quality huggingface dataset:
煙仔

煙仔，又叫香煙、煙（英文：Cigarette，來自法文「cigarette（細雪茄）」。雪茄來自西班牙文同埋葡文嘅「cigarro」；而「cigarro」來自瑪雅文「siyar」） ，係一種用紙包住切碎咗嘅煙絲，卷成圓筒型或者圓錐形嘅消費品。煙仔同水煙、雪茄一樣係煙草產品。
吸煙者點火令煙仔嘅其中一端悶燒，再由另一端透過煙嘴或者直接用口吸入煙氣。大多數現代製造嘅煙仔都係用加工過嘅煙葉同埋好多其他添加劑製成。
通常大家所講嘅煙仔，係指用煙草捲嘅煙仔，但係有時都可以用嚟指類似嘅物品，例如「丁香煙」或者「大麻煙」。煙仔同雪茄嘅區別，主要係煙仔嘅尺寸細過大部分雪茄，用切碎同加工過嘅煙葉，用捲煙紙包裹。雪茄通常由成塊煙葉製造。
煙仔舊時認爲係時尚，不過家下認爲係毒品，燒起嘅化學物質，有害身體，會引致心臟病、肺癌等病。而當中含尼古丁，係種興奮劑，令人上癮。煙仔上癮，就叫煙癮，係好難戒甩。

史
瑪雅祭司吸煙
最早嘅煙仔主要用整雪茄剩落嚟嘅碎碴製造。喺九世紀中美洲嘅人用蘆葦或暫吸管吸煙。陶器同埋寺廟雕刻經常描繪瑪雅人—以及後嚟嘅阿茲特克人—嘅祭司喺宗教儀式之中吸煙或者吸食其他精神藥物。比起煙斗或者水煙，煙仔同雪茄依然係加勒比海、墨西哥、中美洲同埋南美洲使用煙草製品嘅常用方法。
南美洲同中美洲用各種植物捲煙仔，西班牙人將呢啲煙仔帶返西班牙，捲煙開始用粟米造嘅紙；到十七世紀，更加開始用高檔嘅紙，當時叫「papelate」。十八世紀戈雅嘅畫 La Cometa、 La Merienda en el Manzanares 同埋 El juego de la pelota a pala 有描述呢種產品。
La Cometa
1830年，煙仔去到法國，並且得到而家嘅名「cigarette」。1845年，法國國有煙草專賣開始生產煙仔。
參加克里米亞戰爭嘅英國士兵從鄂圖曼帝國士兵身上學識捲煙同食煙嘅方法，煙仔開始喺英文系國家流行。

煙仔消耗量以及吸煙率
唔同時期唔同地方嘅吸煙率有好大嘅差異。發達國家吸煙率趨於穩定或有所下降，但係發展中國家嘅煙民數量持續上升。
以2002年為例，全球煙產量約莫有5.5 兆支，供應各地共約十一億人（約莫佔全球總人口七分之一）。美國成年人吸煙率已經下降一半，由1965年42%下降到2006年20.8%。但係發展中國家嘅吸煙率，每年大約上升3.4%。
Source: World Health Organization estimates, 2000
煙墩山隧道

煙墩山隧道南口完工合照。可見前面窄軌。
煙墩山隧道（英文：Beacon Hill Tunnel）係香港一隧道，喺煙墩山下。原本係畀火車行，行九廣鐵路。家下畀中華煤氣鋪管輸煤氣用。後尾畀西便十到廿米遠嘅筆架山隧道取代。

史
一九零五年打算起九廣鐵路英段時，量地官提咗兩個方案，一係經新界中部，大埔海西岸，不過要開隧道過煙墩山，而有隧道有成一哩半長，即二千四百米。一係兜新界西部，過青山灣北上。而最後決定揀咗前者，雖然隧道難開，但因爲短好多，而且經嘅地方興旺啲。
隧道係由劃則師修斐（Frederick Southey）定出來，而佢係香港拔萃男書院早年校友。
一九零六年開始開路，全長廿二哩，即係三萬五千四百米。而煙墩山隧道就喺呢年五月開始起。當時叫二號隧道，皆因四條隧道之中，由九龍起排第二。挖隧道時，係兩邊一齊挖。之但係測度數據有誤，搞到初次兩邊駁唔埋，要修正返至得。
開鑿隧道，工程龐大，當時來講，亞洲數一數二。工程開初，係請本地工人，之不過本地人信風水，認定挖隧道會觸怒鬼神，就齊聲反對。最後營造公司要由印度以及中國山東請人收科。由於香港天氣有時惡劣，時有打風，而衞生唔好，容易有病，死咗唔少工人同工程師。工程期間，有過五十人死喺隧道。
挖隧道都唔係咁易。煙墩山地質，結構複雜，花崗岩大又鬆散，唔可以靠埋炸藥炸開，要炸少少，再用人手鑿，搞到進度好慢。
當時施工有窄軌蒸汽火車頭，起好調去行沙頭角支綫。一九零九年，隧道駁通。
一九一零年十月隧道同全綫一齊啟用，隧道全長二千四百米，單軌行車，軌係標準闊，四呎八吋半，即係一千四三十五毫米。
由於地勢緣故，九龍同沙田兩邊入隧道都係上斜，而且係甚斜。沙田入口上斜度係一比一百，九龍入口係一比一百五十。即係無論點行，火車會上斜先，到隧道中間落斜。火車一定要開恆先行得。所以，隧道內經常污煙廢氣。就算係夏天，搭客都閂晒窗。行蒸汽火車時，過隧道之前，火車係會喺沙田站同油蔴地站停耐啲，等火車頭蓄够力先行。之不過咁，火車頭上斜都好食力。後尾用柴油火車，都一樣要開恆馬力至入隧道。入隧道時，客卡燈都會暗啲。
一九四一年，日軍攻港其間，英軍為咗拖住日軍，阻慢日軍向市區推進，於是乎炸毀隧道中段。日軍統治期間以至香港重光，雖則修復過，但結構已損，成日會滲水。
二十世紀七十年代，九廣鐵路電氣化同現代化，雙程行車要鋪雙軌，所以喺煙墩山隧道以西，起條新隧道，是爲筆架山隧道。除咗雙程之後，斜度有所改善，係沙田高，九龍低，唔似煙墩山隧道。一九八一年四月廿四號，煙墩山隧道停用。而兩日後，即廿六號，筆架山隧道正式啟用。而廿五號呢一日，火車只去到沙田站同旺角站，中間要改搭巴士。
舊隧道後尾租畀煤氣公司輸煤氣同埋液化天然氣。
煙墩路

煙墩路（粵拼：jin1 deon1 lou6）係中國廣東省廣州市入面嘅一條馬路，喺保安前街嗰邊開始，一直向西去到廟前直街同恤孤院路嘅交界嗰邊。

概要
全長250米，闊8米，2車道，凈係可以從東向西行。

名
呢條馬路係因為之前呢度有個山仔嗌「煙墩崗」先至改咗噉嘅名。喺未到1900年嗰陣，廣州市區嘅東山嗰頭（尤其係大東門以東1.5公里以外嘅位）都係啲山卡剌嘅地區。甚至重出現咗幾座山仔響度。而呢啲山仔就包括咗煙墩崗。嗰時呢個崗嘅周圍都係啲田、菜地同山塘，幾乎冇乜人噉。嗰度之前就係寺右鄉同埋山河鄉。
煒烈

煒烈（英文：Willie Lau，1951年12月29號—），原名劉永偉，出道初期藝名韋烈，係香港男演員，而家係無綫電視基本藝人合約藝員。佢1974年參加第三期無綫電視藝員訓練班而入行，之後加入麗的電視同亞洲電視，除演員外亦有做導演同武術指導工作。佢曾經體重去到二百一十磅，之後為咗追女仔成功減咗38磅。2015年佢用特約演員身份幫無綫電視拍劇，2016年正式做合約藝員。
煙墩路幼兒園

煙墩路幼兒園係廣東廣州一間托兒所，喺煙墩路18號。
依家係越秀區政府主辦嘅全日制公辦幼兒園、廣東省一級幼兒園，佔地面積4338平方米，建築面積4221平方米。

歷史
煙墩路幼兒園，舊名東山幼稚園、培靈幼稚園、東區第一幼兒園、煙墪路幼兒園、工農兵幼兒園。1909年，美南浸信會國外傳道會嘅時樂士夫人創辦東山幼稚園。
煙士

煙士，又叫做煙、A或1，（英文：Ace），係啤牌入面其中一隻點數，細過弟，雖然點數計1點（唔及最大嘅傾），但多數情況下係最大嘅牌。四隻牌入面都印有一粒花色。
皇家埃斯特利籃球隊

皇家埃斯特利籃球隊（英文：Real Estelí Baloncesto）係尼加拉瓜馬拿瓜嘅職業籃球球會，依家打緊尼加拉瓜超級籃球聯賽。
皇家安德列治體育會

皇家安德列治體育會（Royal Sporting Club Anderlecht）係一間喺比利時安德列治嘅足球會，而家打緊比利時甲組足球聯賽。
皇家展覽館

皇家展覽館係個喺澳洲嘅世界遺產，登錄喺聯合國教科文組織嘅世界遺產名錄。
皇家女將

《皇家女將》係一部於1990年上映嘅香港警匪片，由元奎執導，元奎、孟海同元德擔任武術指導。呢部電影嘅主要演員包括高麗虹、劉嘉玲同梁家輝。
皇家反千組

《皇家反千組》（英文：Corner the Con Man）係香港電視廣播有限公司拍攝製作嘅時裝警匪電視劇，由歐陽震華、古巨基、陳法蓉同傅明憲領銜主演，監製鄺業生。故仔講皇家香港警察開咗隊「反千組」專捉老千。
套劇本地版剪到15集，由1997年1月6號到1月24號逢禮拜一到五21:15-22:15喺翡翠台首播，海外版就係原裝20集，喺1996年12月播。
套劇第二女主角傅明憲個角色名「溫家寶」，同之後做咗中國國務院總理嘅溫家寶撞名。
皇家園林

皇家園林、王室園林或御花園，係指屬於君主（皇帝、國王）同埋佢嘅家族（皇室、王室）嘅園林。由於君主擁有雄厚嘅資財，因此皇家園林經營規模宏大，氣勢恢宏，建築裝修都富麗堂皇。御花園一般指皇宮嘅附屬花園，相對獨立嘅皇家園林亦可稱為「御苑」。
不過，由於歷代王朝更替、戰火同埋天災，好多早期嘅皇家園林早已成為廢墟，但現代人仍能從保存落嚟有限嘅皇家園林同埋相關遺跡入面，研究皇家園林藝術嘅水平。
皇家大賊

皇家大賊（英文：Danger Has Two Faces）係1985年由邵氏兄弟製作嘅警匪動作港產片，由章國明執導，梁家仁、朱江、費翔、張明敏、白韻琴、廖麗玲及古嘉露等主演。
呢套戲從1985年5月31號至6月13號上映嗰陣，總共收咗四百幾萬港幣票房。
皇家安特衛普足球會

皇家安特衛普足球會（英文：Royal Antwerp F.C.）係比利時安特衞普一間職業足球球會，喺1880年成立，依家踢緊比利時職業聯賽。
皇家密碼

蘇格蘭女王伊麗莎白二世統治後期使用嘅皇家郵政車輛標誌。 喺之後通過嘅公約 1953年加冕 結果係 EiiR 皇家密碼喺蘇格蘭唔用緊。 上面嘅標誌只係喺伊麗莎白統治期間由蘇格蘭嘅皇家郵政使用，而且佢有一個風格化嘅版本 蘇格蘭皇冠;喺英國其他地方，聖愛德華皇冠 係伊麗莎白長期統治期間（1952-2022）用喺皇家郵政嘅標誌入面。
喺現代 纹章, 一個 皇家密碼 係一個 單字 或者 一國統治的單格式裝置主權, 通常由君主名和頭銜的首字母組成,有時交織在一起,通常由A超越 皇冠。
神川明彦

神川明彦（1966年7月9號—）係退役日本足球員，教練，執教過盛岡仙鶴。
神岡區

神岡區（粵拼：san4 gong1 keoi1）係臺灣臺中嘅一個市轄區。
神崎大輔

神崎大輔（1985年2月2號—）係日本足球員，司職中場，效力北九州向日葵。
神州五十年

《神州五十年》係一個香港電台製作嘅電台廣播節目，2002年開始播出，介紹中國1949年之後嘅近代歷史。神州五十年俾人視為香港電台中華五千年嘅姊妹篇，因為前者內容駁住後者。《神州五十年》由香港電台文教組製作，播放時間係30分鐘一輯，喺香港電台第一台同第五台播放。除此之外，香港電台網站亦設有特備網頁，俾聽眾收聽。
神山龍一

神山龍一（1984年11月10號—）係日本足球員，司職守門員，效力福岡黃蜂。
神岡站

神岡站（粵拼：san4 gong1 zaam6；英文：Shengang Station）係廣州地鐵14號綫嘅車站，2018年12月28號開通，喺從化區太平鎮神岡嘅廣從南路段入面，佛岡村太平湖田街口（珠江國際城門口西北角，105國道嘅K2507+300標記位）。

外觀
File:SanGongZaam Surface.jpg從出面睇神岡站嘅樣
同其它14號綫嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。

樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係14號綫月台。站內既有休息室，又有廁所，更加有母嬰室。其中休息室有2個，喺14號綫月台範圍入面。而廁所同母嬰室喺站廳收費區入面近西邊牆邊範圍，其中母嬰室喺廁所嘅女廁門口隔籬。

站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有兩個側式月台，喺廣從南路佛岡村嘅珠江國際城西北角隔籬嘅105國道上空。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
神岡站冚唪唥嘅出入口A出入口A出入口 B出入口B出入口
呢個站有2個出入口，分别係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。
2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。而選址方面，就揀咗喺105國道嘅K2507+300標記位（佛岡村附近嘅珠江國際城西北邊）嚟起地鐵站。

施工
2018年8月31號，車站重喺度起緊。雖然車站個樣基本上都見到，但出面啲棚架重未拆。
2015年10月11號，車站正式喐手起。
2017年3月20號，呢個站爆出選址嘅大龍鳳，話施工設計唔符合規範。連附近嘅中石化順祥加油站話廣州地鐵方施工嘅神岡站，畀出張施工圖紙度過下距離同比例圖，擺明就係玩嘢。事件出街之後好快俾好多廣州當地媒體播報。後嚟廣州地鐵官方話根據廣州市國規委批准咗嘅施工紙，話車站嘅主體結構離嗰兩個加油站分別係36.5m到38m，加上兩個出入口離加油站最近分別淨得50.7m同102m到。正因爲呢個加油站用嘅係地下LPG儲罐，好明顯係地鐵方施工地嘅距離明顯符合住房城鄉建設部畀出嘅《汽車加油加氣設計同施工規範》（GB50156-2012）要求。所以廣州市安監局話根本就唔使將車站向東或向南移。加上選址亦係地鐵方根據嗰時從化市（而家嘅從化區）嘅總體發展規劃而定。
2017年11月18號朝早，呢個站到太平及鄧村之間嘅高架樑框架正式貫通。
2017年11月21號，新和⇄鄧村之間嘅環網電纜正式鋪好。
2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
2018年9月26號，呢個站正式三權移交而開始營運前調試
2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

開通
2018年12月28號晏晝，由於14號綫一期主綫部份正式開通，呢個站亦正式開放。

利用狀況
呢個站主要畀喺佛岡村、神岡地區住啲村民同返學啲學生、及珠江國際城、珠江壹城啲小區居民出入為主。
神岡鐵道

神岡鐵道（日文：神岡鉄道）係日本岐阜縣飛驒市一間私人鐵路公司，1966年開張，鐵路線連去富山縣富山市，2006年停運。不過停運之後，廢線部份路段獲得活化重生，改用軌道腳踏車畀遊客自己踩。
神岡鐵道係日本楔位文，重未完成，麻煩你幫手補充內容。
神廟谷

神廟谷（粵音：san4 miu2 guk1）係喺意大利阿格里真圖嘅一座山丘，因為上面起咗啲古希臘神殿遺蹟嘅屋，於是就嗌做「神廟谷」。佢喺1997年畀聯合國教科文組織列入世界遺產。
淨係畀靠左入、靠左出

淨係畀靠左入、靠左出或淨係畀靠右入、靠右出（英文：left-in/left-out; right-in/right-out；縮寫：LILO/RIRO），係三叉路口度汽車轉彎受限制嘅一種行車指示嚟。
淨慧路

淨慧路（粵拼：zing6 wai6 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係東西走向。西邊從人民北路開始，一直向東去到海珠北路嗰頭。

概要
全長332米，闊8米，雙向2車道。成條路係單行綫，凈係可以從東邊向西邊行。

史
其實呢條馬路喺南漢嗰陣，係屬於廣州入面嘅其中一條巷仔。由於條街入面有棟凈慧禪寺響度先至改咗「凈慧街」呢隻名。嗰陣時嘅凈慧禪寺係好大間嘅。不過到咗民國14年至民國19年期間（1925年——1930年），廣州市政府就將條淨慧街同埋條西營巷都拆埋，起咗條淨慧路。

特色
呢條路一般都係賣啲燒嘅松香同埋拜神啲嘢為主嘅。加上附近有棟光孝寺響度，重有好多間素食店同埋佛教用具檔口響度。
淥親

淥親，亦叫淥傷，係皮膚因為接觸到好熱嘅液體（尤其係熱水）而令皮膚損傷紅腫，有陣時更會起水泡，嚴重嘅甚至令成塊皮膚壞死。
淪落人

《淪落人》（英文：Still Human），係2019年上畫嘅港產片，由黃秋生、姬素孔尚治、葉童、李燦森、黃定謙主演，陳小娟執導。故仔講個受工傷而坐輪椅嘅男主角同照顧佢嘅菲傭之間嘅生活。呢套戲係獲首部劇情電影計劃資助製作。
淥水

淥水喺廣東，係一開建縣一條江。舊時係封川縣東南。佢出自東北豐壽山，喺淥水口流入西江。
淨力

淨力（net force）係指一件物件身上受嘅力嘅總和。
淨土宗

淨土宗（粵拼：zing6 tou2 zung1），係漢傳佛教其中一個流派，屬大乘佛教，特色係著重崇拜淨土，所以叫「淨土宗」。
淨土宗有三大經典：《無量壽經》、《阿彌陀經》、《觀無量壽佛經》。
淨土宗亦演化出中國一種民間宗教白蓮教。
淨出口

淨出口（net export / balance of trade）係國際經濟學上嘅一個概念，指一段時間內一個國家嘅出口嘅錢價值同入口嘅之間嘅差異。
淨水

淨水（英文：water purification），又叫水淨化，係處理水嘅過程，用物理、生物學同化學方式整走水入面嘅污染物，目的多數係生產食水。
王香君

王香君，香港親中派政治人物兼回教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
王馨瑤

王馨瑤（Yanni Wang，1992年9月6號—），係中國大陸女演員同模特兒，河南出世，廣州生活，廣東外語外貿大學畢業，2012年世界旅遊小姐廣東賽區季軍，2014年開始拍影視作品。佢而家係香港導演王晶搞嘅「晶王朝」旗下藝人，當中喺2018年劇集《守護神之保險調查》嘅演出開始畀香港觀眾留意。
王馨平

王馨平（Linda Wong，1968年8月5號—）係香港女歌手同演員，鄉下喺江蘇無錫，原名王傳音。喺臺灣嘅國立政治大學新聞系畢業，佢嘅出名歌曲有《別問我是誰》同埋《寒冰》等，佢同劉小慧、黎瑞恩、湯寶如、周慧敏、關淑怡、陳慧嫻並稱「寶麗金七小花」。佢亞爸係武打明星王羽，亞媽係女星林翠（原名曾懿貞），舅父係香港演員曾江。
佢曾經同鄭嘉穎拍拖，後來同金融界嘅男友Stephen Lee結婚，之後淡出演藝圈。佢之後成為咗一個瑜伽導師。
王鳴峰

王鳴峰，香港親中派政治人物兼法律界人士。

選舉經歷
喺2021年9月，佢經中國法學會港區理事協會提名成為香港特别行政區選舉委員會法律界委員。
王鴻薇

王鴻薇（1964年7月10號—），臺灣政治人物，中國國民黨籍。新聞記者出身，2006年至2023年先後代表新黨同中國國民黨擔任臺北市議員，2017年起亦擔任中國國民黨文化傳播委員會副主委。2023年喺臺北市第三選舉區立法委員補選中勝出，當選立法委員。
王鳳瑤

王鳳瑤（英文：Alexandra Wong Fung Yiu，1956年5月16號—），又叫王婆婆、黃傘婆婆同埋白髮婆婆，係香港社運家。由於喺反修例運動中嘅遊行同埋集會成日舉高英國國旗，所以吸引到香港群眾嘅注目。

早年
王鳳瑤嚮香港深水埗出生同長大， 早年就讀德貞女子中學。喺大專主修會計及音樂畢業後，做過會計工作，做核數員，又喺馬會做過兼職。1986年，佢前往奧地利維也納學習聲樂；後來又短暫移居美國。

反國教運動和雨傘運動
2011年，王鳳瑤參與香港聲援佔領華爾街嘅行動，又出席六四晚會同埋七一遊行。2012年，參與反國教運動，更嚮政府總部外靜坐數日，她認為教育很重要，唔想讓政府領導學校、管制學生，希望畀新一代仍有獨立思考能力，呢次運動亦重新令王覺得香港仲有希望。 後來，佢嘅左邊乳房被驗出有腫瘤，需要切除三分之一嘅乳房，佢亦因此休養一年。
2014年，雨傘革命爆發，王鳳瑤亦有參與。由於佢住嚮深圳，常常要嘥幾個鐘嚟到示威現場。佔領時，受到催淚彈的攻擊，佢感覺猶如置身六四現場。到終極清場，她仍同年青人一起留守到最後，最終畀警察抬走。

堅持回港
在雨傘革命後，儘管王鳳瑤患上的乳癌仍未痊癒，膝蓋也不太好，佢仍然堅持每個星期幾日由深圳通關到公民廣場，亦有參與大大小小嘅社運，在「王婆婆示威區」表達訴求，貼上抗爭口號嘅貼紙。又畀過建制派組織試吓攻擊，但仍無阻佢爭取真普選既決心。佢又同情年輕人受到檢控和監禁的處境，經常聲援和在精神上幫助年輕人。

參與反對逃犯條例修訂草案運動
2019年6月，反對逃犯條例修訂草案運動全面爆發。喺6月9日嘅「守護香港反送中」大遊行、6月11日晚至12日嘅佔領行動、6月16日嘅「譴責鎮壓，撤回惡法」大遊行 等活動裏面，王鳳瑤舉起英國國旗，因而吸引到市民嘅注目。
2019年11月24日，適逢係區議會選舉嘅日子，《立場新聞》收到王鳳瑤天電郵，透露自己喺深圳取保候審，指自己的選票已化為廢紙。 其後亦多次以電郵同《立場新聞》溝通。在2020年1月9日，她透露自己喺2019年8月14日以「尋釁滋事罪」被捕，嚮福田拘留所坐緊監。8月30日，她被轉到深圳市第三看守所，她形容看守所為「地獄」。9月29日，佢離開看守所後在9月29日至10月3日被要求接受「愛國教育」。 又指自己被禁止離開深圳市。2020年5月20日，佢再次經電郵向《立場新聞》透露，自己嘅健康狀況欠佳，指自己被禁離開深圳已超過九個月，十分想念香港。 6月12日，在612一周年當天，《立場新聞》再次收到她的電郵，指自己嚮深圳「孤獨抗疫」四個多月，受到難以形容的「精神深度痛苦」，身體狀況亦跌入低谷。
2021年1月23日，王鳳瑤嚮過路處舉起標語，畀警員以「阻礙警務人員執行職務」拉。事件引起人權組織「香港監察」關注，要求港府盡快釋放王鳳瑤。
2021年2月9日，王鳳瑤出庭。佢拒絕使用律師服務，僅自己代表自己，佢表示希望將律師服務留畀其它抗爭者。

反對動態清零政策運動
繼新疆烏魯木齊事件之後，2022年十一月末中國大陸發起全國範圍裏面嘅行示威，爭取自由，反對動態清零政策。王婆婆喺香港中環悼念現場出現，仍然携帶著當年象徵雨傘革命嘅黃色小傘，大聲高呼“不要威權，要人權！”聲援大陸示威運動。期有一名男子將其推到，並將雨傘摔落，王婆婆一度無法起身，在送醫後無礙。後前者畀警方以故意傷害、刑事損壞損壞罪移送法辦。
科學記數法

科學記數法（英文：Scientific notation）係科學上用到嘅一種表示數嘅方法，可以用嚟寫啲大得滯或者細得滯嘅數。亦係一種統一嘅方法寫明某個數值嘅精確度。

概論
呢種記數法嘅基本原理係將一個數值表示做「 乘 10 嘅  次方」。呢個  叫做 mantissa，係一個絕對值細過十嘅實數；呢度寫做  嘅呢個叫做冪（exponent），係一個整數。
Mantissa 寫幾多個小數點，就表示個數值有幾精確，有幾多個有效數字。例如有一個數值 300，如果寫 ，就表示佢只有一個有效數字，非常之唔精確；寫 ，就表示有三個有效數字；寫成 ，則表示呢個數有六個有效數字，異常精確。所以呢種記數法解決咗 300 呢種小數點後冇嘢（或者小數點前好多個零）嘅數字唔知有幾精確嘅問題。
編程語言一般都接受科學記數法，但係寫法係將 mantissa 同冪中間寫一個大或者細楷 e（表示 ｢exponent｣）。例如 -5.3e4 表示 。但係因為電腦用嘅一般用嘅係二進制嘅浮點數，喺源碼就算用科學記數法，都只能夠表示原數值有幾精確，控制唔到電腦用嘅實際數值有幾精確。
科學毛筆

科學毛筆係種筆，同墨水筆有啲似，但筆嘴係毛筆嘅形狀，畀人唔使用墨硯同點墨水都寫到毛筆字書法。
科學論

科學論（英文：Science studies）係一個跨學科領域，將科學嘅專門知識納入廣泛嘅社會、歷史同哲學範疇。
科學視覺化

科學視覺化（scientific visualization）係指將科學上嘅現象用視覺嘅方式呈現出嚟。
科學模型

科學模型（英文：scientific modelling）係指科學上建立數學模型，用一拃公式嚟模擬研究緊嗰樣現象。
科學界

科學界（英文：scientific community）係指世界上數以百萬計嘅科研人員形成嘅總體。
喺科學家方面，世界各地嘅大學同埋科研機構都會招收人做博士（PhD）學生，會喺博士課程度教佢哋點樣跟住頭先講咗嗰柞科學哲學同科學方法概念去追求新嘅知識；啲博士學生做到嘢、畢到業嘅話就有得成為科學家。响世界各地嘅大學、研究所或者係私營科研機構都會請科學家去搞科研。啲科學家做完研究之後會將自己嗰啲結果同攞到嘅數據用科研論文嘅形式發表，等其他同學科嘅科學家有得交流或者試吓將啲結果攞去重覆驗證。除咗科學家之外，科研人員亦都包括咗好多好似係研究助理呢類嘅人員－佢哋通常冇博士學位，但識少少有關科研嘅嘢，所以就打工喺實驗室或者大學度幫手執頭執尾。
廿一世紀初嘅科學界係一個財力好雄厚嘅集團：全世界嘅政府都會幾億幾億噉揼錢落去自己區入面嘅大學嗰度搞科研；研究資金多嘅地區（好似係廿一世紀初嘅美國噉）多數會吸引到多啲有才華嘅科學家去做科研，亦都會出到多啲有影響力嘅研究。
碧海灣站

碧海灣站係深圳地鐵11號綫一個站，喺寶源路同共樂路路口。個站2016年6月28號啟用。
碧玉

碧玉（粵拼：bik1 juk6）係軟玉嘅其一常見品種，亦係種唔透明同唔純嘅石英品種。佢產地較多，質量差距比較大。顏色多數以綠、雜、暗紅、啡、黃為主，亦好少見到有藍色品種。
佢根據產地可以分成新疆瑪納斯碧玉、加拿大碧玉、俄羅斯碧玉、臺灣碧玉，紐西蘭碧玉等。喺中華地區好多歷史遺址發掘到嘅古玉器當中，佢佔咗好大份量。
碧江站

碧江站（粵拼：bik1 gong1 zaam6；英文：Bijiang Station）起響廣東省佛山市順德區北滘鎮嘅碧江，總共有3層，係廣珠城際軌道交通嘅架空站，西邊係順德碧桂園西苑，東邊係北滘碧江工業園區，北邊係碧江大橋，南邊係105國道（順德大道），個站近住碧桂路、廣珠西線高速公路同埋佛陳路。呢個站係廣珠城軌由廣州南開去珠海嘅第一個站。2013年2月1號，呢個站正式通車。
碧潼郡

碧潼郡（韓文：벽동군／碧潼郡 Pyŏktong gun */?）係朝鮮民主主義人民共和國平安北道一郡。
碧烈愛蘭

碧烈愛蘭（英文：Britt Ekland，1942年10月6號—）係一個喺瑞典斯德哥爾摩出世嘅女演員，佢響1960年代開始出道，1974年以參演占士邦電影出名。
碧海藍天

碧海藍天（粵拼：bik1 hoi2 laam4 tin1；英文：Aqua Marine）喺西九龍長沙灣深盛路8號，發展商係恒隆地產同埋現代建設，物業有5座，單位一共有1,616個，住宅面積大約662至到784平方呎，複式單位大約1,593至到1,609平方呎，喺2003年建成，同昇悅居、泓景臺同埋宇晴軒一齊起，夾埋叫「西九四小龍」。
碧海藍天喺發展規劃嗰陣，曾經定位做居屋同埋私人住宅混合發展嘅屋苑，用呢個形式發展嘅屋苑當時喺香港只有兩個，另一個係鴨脷洲深灣軒。但之後受政府停售居屋政策影響，發展商獲政府批准喺補地價之後改作齋私人住宅，屋苑設施同會所喺出售之前，曾經進行大幅度翻新。

會所設施
室外游泳池同水力按摩浴池、平台花園、網球場、兒童遊樂場、蒸氣同桑拿浴室、音樂室、健康舞室、電腦室、園藝花園、閒座間、多功能廳、健身室同迷你影院等等。
特許權稅

特許權稅（selective sales taxes），亦稱特殊貨物稅、選擇性銷售稅、貨物稅、工商稅（Excise Tax），係指對一定範圍商品所課征嘅特殊銷售稅。其中包括三個主要類別：奢侈稅（luxury excises）、限製消費稅（sumptuary excises）及利益相關稅（benefit-based excise）。政府基於一定財政及公共目的而對一啲特殊類型嘅商品及服務征收嘅特殊稅種。

奢侈稅
奢侈稅係指對顯著具有特定能力嘅群體，就其購買及使用特殊稅收嘅消費品而征收嘅高額稅。其包括購買珠寶、遊艇、豪華轎車。其主要為累進稅。喺美國，基於１９９０年嘅綜合預算調解法案（英文：Omnibus Budget Reconciliation Act of 1990），美國聯邦政府負責對該類商品征收該稅奢侈稅。

限製消費稅
限製消費稅旨喺對一啲有害商品征收高額稅收，其主要包括煙草同酒精。但係由於該種稅收嘅方式通常冇彈性，其導致對該種稅收是否真正達到唔鼓勵消費嘅質疑（比如吸煙者通常唔會因為呢個種稅收而導致戒煙）。喺美國，限製消費稅通常為累退稅，其原因主要為：低收入人群選用高質量酒精或煙草嘅趨勢較高收入人群而言更強；基於此類稅種為單位稅（而非價值稅），而其中產品嘅含量會有變化（比如產品中嘅酒精同煙草嘅含量）。
喺一啲國家同地區，被視為合法嘅賭博、性交易、槍支交易通常被征收高額嘅限製消費稅。

利益相關稅
此類稅種為特殊利益群體而征收嘅稅收，其假設為對一啲產生特別類型服務嘅特定人群而征收嘅稅費，並且此類消費所產生嘅稅應當歸於財政而非特別嘅服務中，比如電單車燃油稅、飛機燃油稅。
特蘭斯特勒默

特蘭斯特勒默（Tomas Transtromer，1931年4月15號—）係瑞典心理學家、作家、詩人、翻譯家。
特蘭斯特勒默嘅著作擅長揭示人類思想，畀人視為第二次世界大戰以來最重要嘅北歐詩人之一。佢喺1990年因為中風幾乎講唔到嘢，半邊身癱瘓，但係佢仍然繼續寫嘢，重喺2004年出版詩集《大謎題》（The Great Enigma）。
特蘭斯特勒默試過多次被提名做諾貝爾文學獎候選人，終於喺2011年以80歲之齡攞獎，係37年嚟第一位攞到諾貝爾文學獎嘅瑞典人。
特警力量

（英文：SWAT）係湖南衛視自創嘅電視劇，由劉猛寫嘅軍旅題材小說——《特警力量SWAT》改編而嚟，重係由中華人民共和國公安部定制、南京軍區政治部電視劇藝術中心、江蘇省公安廳一齊負責整嘅現代軍旅劇。成部電視劇有52集。

劇情
交警沈鴻飛喺第一日參加工作嗰時，眼白白噉睇住自己師傅俾歹徒襲擊而受重傷，但自己因唔係特警而幫唔到手。沈鴻飛即刻決定要成為特警支隊嘅突擊隊員。喺特警支隊新訓營入面，沈鴻飛喺朝早跑步嗰時發現淩雲喺支隊入面。刑偵人才鄭直先至係淩雲嘅直系師弟，但因沈鴻飛出現咗而陷入危機當中。兩位喺訓練嗰時，成日鬥邊個勁。喺新訓營結束後，轉業軍官段衛國、武警狙擊手趙小黑、拆彈巫師何苗、戰術醫生陶靜同沈鴻飛5位通過咗選拔而成為後生嘅特警反恐精英小組——小虎隊，佢哋幫老虎隊破咗單重大販毒案，重搞冧咗個洗黑錢集團。小虎隊經歷咗好多次任務之後，成為連恐怖分子都驚到貼底嘅特警力量。
特諾表州

特諾表州（烏克蘭文：Тернопільська область），國語又跟俄文譯做捷爾諾波爾州，係烏克蘭西北部嘅一個州，首府特諾表。
特警雄風

《特警雄風》（粵拼：dak6 ging2 hung4 fung1）係套美國嘅警匪片同動作電影，喺2003年12月4號上畫。呢套戲片長112 分鐘，票房有207,700,000 美金。
特諾表

特諾表（烏克蘭文：Тернопіль），國語又跟俄文譯做捷爾諾波爾，係烏克蘭特諾表州嘅首府，人口大約23萬。
綦江區

綦江（綦讀其，粵拼：kei4 gong1）喺中國嘅西南地區，古名隆陽（lung4 joeng4）、綦市（kei4 si5）、大綦市（daai6 kei4 si5）等，中華民國統治大陸後期做過大韓民國臨時政府首都，而家係中華人民共和國重慶市嘅一個市轄區，號稱「重慶南大門」。東邊憑住南川，南邊接貴州鰼水、桐梓，西連江津，北靠巴南。2011年，綦江縣同萬盛區（南桐礦區）合併成綦江區。

史
唐朝武德二年（619年），置隆陽縣。
明夏天統元年（1363年），設綦江縣。
1927年，綦江縣係國民革命軍第二十一軍防地。
1939年3月，大韓民國臨時政府入駐綦江。
1940年9月，大韓民國臨時政府搬趄。
1958年11月，綦江重新劃咗畀重慶。
2011年，綦江縣同萬盛區合併成綦江區。

大韓民國臨時政府首都
1939年3月，大韓民國臨時政府由柳州搬嚟綦江。大韓民國臨時政府喺綦江做咗3樣有歷史意義嘅事：聯合統一各愛國團體同黨派、改組臨時政府、籌建韓國光復軍，所以綦江亦被韓國人睇作「靈魂故鄉」。1940年9月，臨時政府嫌綦江離市區遠過頭，搞光復工作唔就手，於是搬趄，走去重慶巴南屏都鎮，無耐又搬去而家嘅渝中。
綫段

綫段（英文：segment/line segment）係喺幾何學入面，對一條綫上面指定兩個點之間嗰一截距離嘅稱呼。若果條綫係曲綫，嗰條綫段就叫弦（arc）。綫段仲可以細分做包唔包佢嘅兩個端點，閉綫段/封閉綫段（closed line segment）係指包嗮兩個端點，開綫段（open line segment）係指兩點都唔包，半開綫段（half-open line segment）就係包一點唔包一點。畫圖嗰陣如果想指明包唔包端點嘅話，可以喺包嗰啲點畫個實心圓形，唔包嘅就畫個空心圓形。
綫人

綫人，又叫針、舉報人、金手指，係供消息情報者，知道某人某團體，內裏特別消息，特別情報，而話畀某個機關。
綫人通常未得人同意，不懷好意，就出賣消息，個人得到回報，或金錢，或其他好處。綫人通常涉及犯罪社團，賣情報畀差人，之不過亦見於政治、行業同埋學術。
綫人有機會畀人尋仇，所以機關會保密。
綫形蟲動物

綫形蟲動物係動物界一個門，叫綫形蟲動物門（Nematomorpha），形態同綫蟲動物好似。
綦江

綦江（粵拼：kei4 gong1）係長江嘅支流，出自貴州桐梓，向北流到重慶江津匯入長江。支流有洋渡河、藻渡河、扶歡河、郭扶河、蒲河、三角河、清溪河等。
甩牙

甩牙係指牙由口腔甩咗出嚟，細路一定會經歷甩乳牙生恆牙，其他甩牙原因包括嚴重爛牙或者一啲重病。
甩頭髮

甩頭髮係種好多頭髮甩出嚟嘅病，假如甩得好嚴重，就會光頭。甩頭髮好多時都係遺傳，男人特別易中招，但亦有其他原因，譬如唔夠營養、心理壓力大、慢性病、化療。
甩代語言

甩代語言（粵音：lat1 doi6 jyu5 jin4）係語言類型學上嘅一個概念。

概論
睇埋：語言類型學、代名詞同省略 (語言學)
如果話某一隻語言「係一隻甩代語言」，意思係指隻語言成日會因為「可以自然噉推理出主語係乜」而將作為句句子嘅主語嘅代名詞省略咗（甩咗隻代名詞佢）。例如粵文就被指係甩代語言：
聽講瑞士嗰邊啲景色好靚喎。
－呢句嘢講嘅，係「（我）聽講瑞士嗰邊啲景色好靚喎」噉嘅意思，留意句入面嘅代名詞我因為「好明顯，唔使講明都知係邊個」而被省略咗。
除咗粵文，日本話同標準官話都被指係有甩代嘅傾向。
甩嘴

甩嘴係指套戲嘅聲畫面唔同步，唔夾。即係喺畫面入便嘅角色個嘴喐咗都未聽到佢把聲，又或者係聽到個角色講嘢把聲都未見佢個嘴喐。

其他
甩嘴可以係話唱歌嗰時唔記得歌詞。
話啲孲𤘅子食人奶嗰時咬唔實個乳頭。

同步唔啱
同步唔啱有幾樣：
剪片效果。
聲片同底片對錯位：35mm 菲林
甩骹

（英文：joint dislocation）係指兩舊骨因為跌親或者撞親搞到脫離咗關節嘅位置，簡單嚟講即係舊骨個位歪咗，成日發生喺膊頭、手肘、膝頭。意外甩骹嗰陣要去睇醫生，唔好郁佢，醫好甩骹就係將關節移返正常嘅位，好多時一下搞掂，但過程會好痛。
甩洲

甩洲（英文：Lut Chau ）係香港一笪地方，喺新界元朗區大生圍西面，四圍畀山貝河包住，上面主要係魚塘。
甬台温鐵路

甬台温鐵路係中國浙江一條高鐵鐵路線，由寧波經台州去到温州，長279公里，有12個車站。
維護國家安全條例

《維護國家安全條例》（英文：Safeguarding National Security Ordinance）係香港政府就《香港基本法》第23條有關香港境內嘅危害國家安全行為，即係叛國罪、分裂國家行為、煽動叛亂罪、顛覆國家罪同竊取國家機密等多項罪行制定立法指引嘅法律條文。

立法背景
香港基本法第23條規定「香港特別行政區應自行立法禁止任何叛國、分裂國家、煽動叛亂、顛覆中央人民政府同竊取國家機密嘅行為，禁止外國嘅政治性組織或團體喺香港特別行政區進行政治活動，禁止香港特別行政區嘅政治性組織或團體同外國嘅政治性組織或團體建立聯繫。 」。
2003年，香港政府為基本法第23條立法推出《國家安全（立法條文）條例草案》，隨即引發巨大爭議，同年7月1號嘅回歸紀念日更有50萬名香港市民參與七一遊行反對立法。因部分建制派立法會議員反對條例草案，政府無望喺立法會攞到足夠票數支持，最終撤回法案，第23條立法因此擱置。
習近平自2012年11月中共十八大後做咗中共總書記成為最高領導人以嚟，特別關注中國國家安全問題。2014年4月15號，習近平主持召開中共中央國家安全委員會第一次會議，提出「總體國家安全觀」，強調國家安全喺各領域嘅重要性。
2019年，香港爆發反逃犯條例修訂運動，習近平對此強調要「止暴制亂」。同年11月，時任保安局局長李家超喺區議會選舉前接受中國中央電視台專訪，指出「總書記（習近平）已經講得好清楚，而家香港最緊迫嘅任務就係止暴制亂。而且總書記講嘅有關三個堅定支持，支持行政長官、支持警隊、支持我哋司法機關」。
2020年6月30號，第十三屆全國人大常委會表決通過《香港國家安全法》，又以全國性法律形式納入《香港基本法》附件三中喺香港實施。
不過，由於《香港國安法》只涵蓋《基本法》第23條入面嘅分裂國家同顛覆國家政權罪，亦包括第23條入面冇包括嘅恐佈活動罪同防止外國干預，但《基本法》23條入面仲有指定嘅5種罪行未包括，即係竊取國家機密、煽動叛亂、禁止外國嘅政治性組織或團體喺香港進行政治活動、同埋禁止香港嘅政治性組織或團體同外國嘅政治性組織或團體建立聯繫，所以中共中央同香港政府都認為，香港仍需為呢五條罪行進行本地立法。

立法過程
呢節要加長。
2023年12月18號，行政長官李家超喺北京述職嗰陣，親自向中共總書記習近平彙報，表示會喺2024年完成基本法23條嘅立法工作。
2024年1月12號，香港政府向立法會提交本年度立法議程，當中涉及29項法例修訂，包括為基本法第23條立法嘅《維護國家安全條例草案》。
2024年1月30號，行政長官李家超宣布正式展開基本法23條立法嘅公眾諮詢，邀請巿民表達意見，諮詢期到同年2月28號為止。
2024年3月7號，中共中央政治局常委、中央港澳工作領導小組組長丁薛祥喺第十四屆全國人大第二次會議期間會見港澳人大代表團，表示香港基本法第23條要盡早完成立法。同一日，行政長官會同行政會議決定將《維護國家安全條例草案》喺第二日刊登《香港政府憲報》並提交立法會審議。
2024年3月8號，針對基本法第23條立法嘅《維護國家安全條例草案》正式刊憲公佈，同日又正式喺立法會中進行首讀。
維高摩天臣

維高摩天臣（粵拼：wai4 gou1 mo1 tin1 san4，英文：Viggo Mortensen，1958年10月20號—）係美國一個男演員，喺1984年出道，出名嘅作品有《魔戒三部曲：王者再臨》。
綱掛裕美

綱掛裕美 ，係日本嘅一個女藝人同埋配音員。
維護國家安全委員會

維護國家安全委員會（英文：Committee for Safeguarding National Security，簡稱國安委、港區國安委），係香港特別行政區政府根據《中華人民共和國香港特別行政區維護國家安全法（港區國安法）》而設立嚟維護國家安全事務嘅機構，2020年7月3號成立。

組成
維護國家安全委員會主席由行政長官兼任，成員由政務司司長、財政司司長、律政司司長、保安局局長、警務處處長、警務處副處長（國家安全）、入境事務處處長、海關關長同特首辦主任兼任。秘書長由行政長官另行委任一名人員擔任。另外委員會設有「國家安全事務顧問」，由中聯辦主任兼任。
綱

綱（粵拼：gong1，英文：Class）係物種分類其中一層，對上係門，對落有目。
維韋斯西西利亞

呢個人物係用緊西班牙人名：首姓或者父姓（即老豆個姓）係「維韋斯」，次姓或者母姓（即阿媽個父姓）係「西西利亞」。
綱田大志

綱田大志（1984年4月5號—）係日本足球員，司職中場，效力讚岐卡馬達馬尼。
王敏慈

王敏慈（英文：Lovelle Wang，2001年9月27號—）係2023年度香港小姐競選嘅季軍。

經歷
王敏慈喺香港出世，星加坡成長。佢由6歲開始學古箏，擁有10級水平。14歲時喺星加坡舉辦嘅「全國華樂比賽」攞古箏獨奏第三名。2019年喺星加坡南華中學（中文：南華中學）畢業後，2020年參加過內地網上選秀節目《全明星偶像學院》，2022年入北京中央戲劇學院偶劇系成為學生。2023年喺《2023年度香港小姐競選》攞季軍。佢而家喺北京住。
王敏明

王敏明（Stella Wang，1965年9月14號—2015年4月7號），係前香港無綫電視藝員，喺1980年代拍過唔少MV同電視劇。佢細佬王維德都係無綫電視藝員。
王敦

王敦（266年—324年），字處仲，瑯琊臨沂（今山東省臨沂市）人。晉武帝司馬炎嘅女婿，治書侍御史王基之子，東晉時期大臣。
王敦出身士族，西晉末為瑯琊王司馬睿大將，都督江揚荊湘交廣六州諸軍事，握重兵駐武昌。後和其堂兄王導等人擁司馬睿為帝建東晉，升任大將軍、荊州牧，與王導分掌軍政。後以司馬氏抑制王氏勢力。於永昌元年（322年）發動王敦之亂，攻入咗建康，謀奪司馬氏嘅東晉政權，後回屯武昌（今湖北鄂城）。太寧二年（324年），晉明帝乘其病危，派兵討之。王敦再次進兵建康，病死途中。
王文

王文，香港親中派政治人，2023年香港區議會選舉後被政府委任做區議員。
王敏德

王敏德（英文：Michael Wong，全名Michael Fitzgerald Wong或者Wong Man-Tak，1965年4月16號—）係美國籍唐人，香港電影男演員，邵氏兄弟旗下藝人，職業直升機司機同埋愛好者。

簡歷
王敏德1983年到香港，佢阿哥係羅素（王盛德），由客串演出新藝城電影入香港娛樂圈。王敏德多數都係演動作片，尤其係大隻佬、警察、特警教官。代表作包括《痴心的我》、《飛虎雄心》、《皇家戰士》及《花旗少林》等，佢兼嚮《飛虎雄心》演香港警察飛虎隊Stone Wong一角，成為「香港十大理想銀幕警察」之一。
2000年，王敏德曾經自資成立電影製作公司，導演文藝片《里情》，女主角由葉童演出。
王敏德個人鍾意揸私人飛機，1998年嚮加拿大考到執照，並考到香港專業飛機師牌照。
王敏德1992年同模特兒馬詩慧結婚，生咗一仔兩女，大女王曼喜同二女王麗嘉分別喺1992年同1995年出世，佢個仔王躍穎就喺1999年出世。
2008年6月，明報新聞講，王敏德揸飛機同國家地理雜誌拍節目，又幫趙世曾揸直升機接送客人，老婆都讚賞。

演出
呢個表唔完整，歡迎加料。
王敏珠

王敏珠，香港親中派政治人，香港再出發大聯盟發起人之一。
王敦之亂

王敦之亂係東晉初年發生嘅一場動亂，喺晉元帝永昌元年（322年）爆發，結束於晉明帝太寧二年（324年）。動亂由出身自琅琊王氏嘅權臣王敦所發動，以誅殺劉隗為名進攻建康，並擊敗咗朝廷軍隊。後自任丞相，誅殺周顗等人，並喺武昌遙控朝廷。晉元帝死後，晉明帝承繼東晉大統，王敦想趁著新帝啱啱繼位，喺佢地位未穩固之時意圖奪位，但晉明帝已做好咗萬全準備去對付王敦。當時王敦亦都患病在身，面對晉明帝嘅大軍所討，更係心有力而力不足，其無法應親自領兵面對，只得由佢兄長王含同佢部下將領錢鳳等領軍同朝廷軍隊作戰，但最終失敗。始作俑者王敦亦喺戰事期間病逝，含恨而終。
王敏超

王敏超，BBS，JP，香港親中陣營政治人（市政局前任議員）、體育界人士（退役游水運動選手），中華造船廠老闆王華生嘅仔，死鬼港區人大代表王敏剛嘅細佬。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(中國香港體育協會暨奧林匹克委員會)成為香港特别行政區選舉委員會體育、演藝、文化及出版界委員。

軼事
2024年巴黎奧運會，當知道何詩蓓贏到兩面游泳銅牌之後，香港游泳總會會長嘅王敏超喺港台節目《千禧年代》度表示對「何詩蓓嘅巴黎奧運奪銅感到開心，但認為佢同前兩名對手時間相差唔夠1秒，差啲就有更好成績，所以表示感到少許遺憾」，何詩蓓嘅教練 Tom Rushton指評價「令人有啲失望同缺乏經驗（bit disappointing, and an inexperienced quote）。」Rushton 又話何詩蓓聽完之後話呢個唔係一個好嘅評論，唔係一個你預期中嘅評價。王敏超知道何詩蓓同 Tom Rushton嘅回應之後，就兜話「遺憾嘅意思係差尐尐攞到第一嘅意思，唔係遺憾佢嘅名次」，呢個解釋令人莫名其妙，成為一時笑柄。
第8屆印尼立法機構選舉

第8屆印尼立法機構選舉喺1999年6月7號舉行。

制度
呢次選舉因為蘇哈托落臺，所以選舉制度有好多改變，再唔係好似上屆咁限制三個政黨參選，同埋要留三十八席畀軍隊同警察。

宣傳
呢次選舉宣傳期由1999年5月19號開始去到6月4號。
第8屆嘉義市市長選舉

第8屆嘉義市市長選舉響2009年12月5號舉行。

背景
嘉義市選委會指出，年底縣市長、鄉鎮市長及縣市議員選舉，響24號公告候選人名單、25號到12月4號搞公營政見發表會、12月5號投票同開票。

冧巴抽籤
11月11號，嘉義市長候選人舉行選舉冧巴抽籤，抽籤結果係中國國民黨黃敏惠1號、無黨籍林聖芬2號、民主進步黨涂醒哲3號。候選人響抽完冧巴之後都高聲嗌口號，黃敏惠嗌出「一馬當先、嘉義優先」，涂醒哲就嗌「嘉義換新3、市政一路發」。林聖芬冇到場，由工作人員代抽。
黃敏惠話，「一馬當先、嘉義優先」，嘉義市建設睇得到，第一任四年任期嘉義市大進步，未來四年就係大建設，嘉義市未來將會脫胎換骨，相信選民正確嘅選擇。
涂醒哲就話，黃敏惠四年前嘅政見有好多都做唔到，「增加就業機會變成失業率飆升」；「發展區域共榮計畫，但係盲反對雲嘉嘉合併」；「重視文化古蹟保存，但係就任得古蹟荒廢」之類，希望選民睇清楚，選舉民進黨推出來參選人，嘉義市未來先有希望。
第8屆土耳其正義與發展黨黨主席選舉

第8屆土耳其正義與發展黨黨主席選舉響2017年5月20同21號舉行。
呢次選舉結果由土耳其總統埃爾多安重新出任正義與發展黨黨主席。

背景
埃爾多安2014年贏出總統選舉之後，因為要保持政治中立，宣布退出由佢一手創立嘅正義與發展黨。不過佢喺2017年4月透過公投成功推動修憲，令佢可以重新加入政黨，再次執掌正義與發展黨。

結果
埃爾多安響安卡拉出席正義與發展黨嘅特別黨代表大會，佢響冇對手之下再度贏出黨主席選舉。

後續
埃爾多安發表講話，承諾會打擊恐怖主義，重會帶領國家發展經濟同打造更民主國家。
第8屆巴基斯坦下議院選舉

第8屆巴基斯坦下議院選舉喺2002年10月10號舉行。
呢次選舉巴基斯坦由兩黨制變做多黨制。
第8屆孟加拉國國會選舉

第8屆孟加拉國國會選舉喺2001年10月1號舉行。
呢次選舉由孟加拉國民族主義黨贏出，喺三百席入面攞到一百九十三席。
第8屆岡比亞總統選舉

第8屆岡比亞總統選舉響2016年12月1號禮拜四舉行。

背景
岡比亞目前人口大約有一百九十萬，係非洲面積最細嘅國家。
賈梅自1994年透過政變奪權，自此響過去連續四屆選舉都贏出，掌權至今超過廿年。有人話佢今屆隨時成功連任。同時岡比亞政府又限制國際組織派人監察選舉過程，選舉被質疑存在舞弊嘅情況。
現任總統賈梅響選前重落命令，投票日舉行前幾粒鐘暫停全國所有通訊服務，聲稱係要提防選舉過程中出現示威。

制度
選民以波子做選票，抌入候選人所屬嘅票箱投票。

結果
現任總統賈梅得票比反對派候選人巴羅，少超過八個百分點，出乎選前預料。有大批民眾早前上街慶祝賈梅選輸，載歌載舞，佢哋批評賈梅響在任期間打壓異己。

後續
原本承認響大選輸咗嘅現任總統賈梅改變態度，話發現投票過程有唔尋常，拒絕承認結果，要求重新選舉。
1月20號，由於現任總統賈梅拒絕落台，所以贏出總統嘅巴羅要改到駐鄰國塞內加爾嘅使館舉行宣誓，做法極度罕見。搞到國際社會向佢施壓，甚至出動西非部隊進駐岡比亞，協助巴羅接管權力。
第8屆尼日利亞總統選舉

第8屆尼日利亞總統選舉喺2015年3月28號舉行。呢次總統選舉係尼日利亞結束咗軍人政府十六年嚟，第一次有競爭性嘅選舉，而選情亦非常激烈。
外電報道，尼日利亞政府為咗防止有人係咁投票，所以呢屆選舉引入咗「生物特徵識別技術」，嚟識別選民身份。但係喺投票日好多個票站入面用嚟識別選民身份嘅機器都出咗事，搞到冇辦法快速識別選民身份，而冇辦法正常投票，令到投票時間要延長一日。尼日利亞選舉委員會就承咗呢單嘢係畀黑客入侵，喺選舉嗰時已經修復緊，強調系統冇畀人改過。
而喺大選舉行之前，就懷疑博科聖地槍手喺東北部布拉塔伊村發動襲擊，廿三人被斬，三十二人受傷，房屋被放火，而少半條村被人燒咗。
第8屆摩爾多瓦總統選舉

第8屆摩爾多瓦總統選舉響2016年10月30號同11月13號舉行。
東歐國家摩爾多瓦舉行嘅總統選舉第二輪投票，由親俄候選人贏出，意味俄羅斯響東歐嘅影響力擴大，對西方特別係北約制約莫斯科無疑係一大打擊。

分析
另外，特朗普贏出之後，為歐洲右翼同反建制勢力都打咗強心針，未來一年，九個歐洲國家都會舉行選舉或公投，外界關注呢股反建制浪潮會唔會響歐洲蔓延。
第8屆敘利亞議會選舉

第8屆敘利亞議會選舉喺1949年11月16號舉行，而有啲地方就響11月25號搞第二輪選舉，而呢次選舉係制憲議會。
白天鵝賓館

白天鵝賓館（粵拼：baak6 tin1 ngo4 ban1 gun2；英文：WHITE SWAN HOTEL）係中國廣東省廣州市嘅一間五星級賓館。佢既係中國內地第一間由中國人自己設計、 施工同埋管理嘅大型現代化酒店，又係中國內地攞咗「三個第一」嘅國家五星級賓館。而呢間酒店喺荔灣區嘅沙面入面，靠近白鵞潭嗰度，西邊隔籬冇幾遠就係黃沙碼頭。呢間酒店係由霍英東負責丼錢起，喺1983年2月6號開業。喺2000年俾市政府公佈咗係廣州市文物保護單位，但係由於佢從起好到嗰時先至得17年，結果俾人猛咁鬧。
2011年9月，白天鵝賓館開始搞住房升級改造，甚至喺2012年3月全面停業裝修，直到2015年7月14號先至重新開業。

負責方
呢間賓館係由建築師莫伯治嚟負責設計，廣東省旅遊局同埋霍英東屬下嘅維昌發展有限公司一齊嚟負責起，而白天鵝集團嚟負責管理呢間賓館。

酒店嘅設施
白天鵝賓館入面有843間客房、1間多功能國際會議中心響度。重有中西式餐廳、音樂廳、卡拉OK呢啲娛樂場所。另外，酒店入面重整咗好多種康樂設施，有健康中心、美容髮型中心、商務中心、委託代辦、票務中心、豪華車隊等配套設施喺埋度。

所謂「攞咗『三個第一』嘅國家五星級賓館」
呢間賓館喺1985年嗰陣，俾世界一流酒店組織收錄咗呢間酒店入去，佢重係中國內地第一間世界一流酒店組織嘅成員。喺1990年，重俾國家旅遊局話咗係中國內地嘅第一批三間五星級酒店入面嘅其中一間酒店。1996年，重喺第一間全國百優50佳飯店嘅評選入面，攞埋第一位嘅資格返嚟。而且呢啲成績都唔係亂咁得返嚟嘅。
白娥娟

白娥娟，係大韓民國嘅一個女藝人同埋歌手。
白宮淪陷

《白宮淪陷》（粵拼：baak6 gung1 leon4 ham6，英文：Olympus Has Fallen）係一套喺2013年上畫嘅美國動作片，由安東富卡執導，主角係謝拉畢拿、阿朗艾格同摩根費曼。
白奉基

白奉基，係大韓民國嘅一個男藝人同埋演員。
白宮

白宮（英文：White House）係美國總統官邸同辦公室。位於華盛頓哥倫比亞特區賓夕凡尼亞西北大道1600號。
白宮淪陷3：天使淪陷

《白宮淪陷3：天使淪陷》（英文：Angel Has Fallen）係一套2019年上畫嘅美國電影，係《白宮淪陷》同《白宮淪陷2：倫敦淪陷》嘅續集。套戲由里克羅曼禾夫執導，謝勒畢拿、摩根費曼主演。
米高沛連

米高沛連（Michael Edward Palin，1943年5月5號—）係英國喜劇演員、演員、作家同電視節目主持人。亦係 Monty Python 喜劇團成員。1980年以來，佢製作咗好多遊埠紀錄片。
米高斯諾

米高斯諾（Michael Snow，1974年1月22號—）係維基媒體基金會第三位理事長，任期由2008年7月到2010年7月。佢喺西德普富倫多夫出世，而家住美國西雅圖。
米高沙朗

米高沙朗（Michael Shannon，出生名Michael Corbett Shannon，1974年8月7號—）係一位美國演員同音樂家。佢憑《浮生路》（2008年）同埋《迷離字戀》（2016年）提名奧斯卡最佳男配角獎。
米高文切尼

米高文切尼（粵拼：mai5 gou1 man4 cit3 nei4，英文：Michael Mancienne，1988年1月8號—）係塞舌爾裔英倫足球員，踢緊後衛，喺2006年正式出道。

葳蕤史
呢節要加長。
佢曾經攞過或者提名過下面呢啲獎：
車路士
足總盃：2009年
疊字

疊字（粵拼：dip6 zi6）係種修辭方法，即係指將一個中文字重複，擺埋一齊連住用。疊字係複疊嘅一種，好似疊詞，但係唔同，疊字只係重複一個中文字；而疊詞重複多過一個字嘅詞。
疊字係喺中文裏面嘅一種詞語結構，喺粵語入面有相當之多，尤其係啲有關顏色嘅字詞。

有名疊字嘅作品
「唧唧復唧唧，木蘭當戶織。」——《木蘭辭》
「尋尋覓覓， 冷冷清清， 淒淒慘慘戚戚。」—— 李清照《聲聲慢·秋情》
「青青河畔草，鬱鬱園中柳。盈盈樓上女，皎皎當窗牖。娥娥紅粉妝，纖纖出素手。」—— 古詩十九首
疊珠樹科

疊珠樹科（粵拼：dip6 zyu1 syu6 fo1；學名：Akaniaceae）係雙子葉植物綱十字花目嘅一個科。
疊影威龍

《疊影威龍》（Double Impact）係1991年美國電影，由尚格雲頓主演。
疊代增進開發

疊代增進開發（iterative and incremental development）係軟件開發上嘅一種做法，指以某啲形式結合疊代設計同增進建造模型嘅方法。
疊句

疊句係種修辭方法，即係指將一句子句或者句子重複，擺埋一齊連住用。疊字係複疊嘅一種。

例子
辛棄疾《醜奴兒》：
少年不識愁滋味、愛上層樓。愛上層樓、為賦新詞強說愁。
而今識盡愁滋味、欲說還休。欲說還休、卻道天涼好個秋。
疊石塘山

疊石塘山（葡文：Alto de Coloane），又叫路環塔石塘山，喺澳門路環。海拔170.6米高，係澳門最高點。

設施
路環步行徑
路環步行徑係澳門離島區第一條林徑，1984年開始起，1986年起好，全長8,100公尺。嗰度四通八達，遊人可以去黑沙水庫郊野公園、石排灣郊野公園，亦可以上山頂去媽祖塑像。
路環山頂公園
喺1988年起完，喺疊石塘山山頂，佔地大約260平方米。嗰度有一個小型兒童遊樂場。山上視野遼闊，可以望到去黑沙海灘。
媽祖塑像
山上面個塑像1997年落成，19.99米高，連基座總高度近30米，造價逾870萬澳門幣，由澳門畫家梁晚年設計，喺北京曲陽縣塑造，總重量逾七百噸。塑像具有中國唐代女性形象，因以漢白玉塑成，故此全身純白，面向澳門半島，寓意爲澳門賜福祛難。
疊代

疊代（英文：iteration）係指重複一個過程嚟俾出一連串嘅結果。

數學
數學入面疊代可以指函數嘅疊代，即係用同一個函數，上一次出來嘅結果揤返入去做函數嘅輸入。
箕勒仔

箕勒仔，香港一山，喺新界和合石同大隴之間，為山脈一部份，東北同西南向，英文叫Kei Lak Tsai。山高二百五十六米三，頂西南有觀景臺。
西北蝴蝶山有山徑來，舖咗石屎，西面昌盛苑亦有山徑來，叫畫眉徑，都舖咗石屎。而箕勒仔觀景臺，西南沿山脊行折南，就到北大刀岃。中間叉開條徑，西走分脊落營盤，可以去粉錦公路。
箕子

箕子（？—？），原名子胥餘，係文丁托大仔、帝乙大佬、紂王辛嘅伯父，獲封地箕（即今日山西太谷、榆社一帶）。佢同侄仔微子、細佬比干獲《論語》封為「殷有三仁」。據《史記》記載，佢就係箕子朝鮮嘅創辦人。響元朝，佢畀人追封做仁獻公。
佢響平壤牡丹峰山腳下面原本有個箕子陵，但係響1959年畀金日成下令拆毀。
算子

算子（英文：operator）係轉換或者函數嘅一種。一個算子做嘅係攞一個空間嘅元素，並且將呢啲元素轉換成另一個空間（可以係同一個空間，甚至有啲情況被要求係同一個空間）嘅元素，簡單講就係將數值轉化嘅符號。
箕宿

箕宿，來自敦煌莫高窟古卷星圖。
箕宿（Winnowing-basket）係廿八宿之一，東方青龍七宿第七宿。
箕宿有星官3個，分別係箕、糠同埋杵。
箕璉坊配水庫休憩處

箕璉坊配水庫休憩處，香港公園之一，遊樂場之一，喺跑馬地箕璉坊，英文叫Green Lane Service Reservoir Sitting-out Area。行政上歸灣仔區。設施有緩跑徑、健身徑。
箕輪義信

箕輪義信（1976年6月2號—）係日本足球員，司職後衞，曾經喺2005年爲日本足球代表隊出場1次。
箕子朝鮮

箕子朝鮮（「朝鮮」讀「椒仙」，粵拼：gei1 zi2 ziu1 sin1；韓文：기자조선／箕子朝鮮 Gijajoseon）係中國前12世紀到前2世紀期間，由箕子喺中原東北邊同當地原住民一齊搞嘅國家。嗰時有遺民搬咗去今日南北韓交界住。
算子積展開

算子積展開（Operator Product Expansion，簡稱OPE）係共形場論入面嘅一種架生，用嚟計局部算子嘅積（當其中兩個局部算子，local operators，靠近）嘅期望值。
響兩維共型場論，算子積展開嘅原則就係話，畀兩支局部算子
，若，咁
算子積（響真空期望值嘅層面上）可以畀算子展開式 近似到任意咁準，其中
系數 係只依賴 i、j、k 同嘅函數，零可以係渠嘅奇點
收斂半徑係  到第三個最近算子 嘅距離。
良性壓力

人喺運動嗰陣成日會經歷良性壓力。
良性壓力（英文：eustress），又有叫正面壓力或者積極壓力，喺心理學上係指心理壓力（stress）嘅一種，指一個人因為受到某啲挑戰而有心理壓力，但佢有足夠嘅能力應付呢啲挑戰，所以有形成一個有壓力但愉快嘅經驗。相對於惡性壓力（distress）。